Varslingerne om stormen Helga har fået Stena Line til at aflyse torsdagens færgeafgang fra Oslo til Frederikshavn. Færgen skulle have sejlet afsted klokken 19.30 og ankommet til Frederikshavn fredag klokken 9.15, men efter varslinger fra DMI på vindstød på til 29 meter i sekundet, sejler færgen ingen steder. Tidligere på eftermiddagen meldte  Banedanmark, at de aflyser flere togafgange i Nordjylland af frygt for stormen. TV2/Nord har også talt med Color Line, og de siger, at de ikke aflyser deres afgange til Larvik og Kristiansand.

Referat:
Stena Line aflyser deres afgang fra Oslo til Frederikshavn på grund af stormvarsling.